title: Kommissionens gennemførelsesforordning (EU) 2016/462 af 30. marts 2016 om ændring af forordning (EF) nr. 324/2008 om fastsættelse af reviderede procedurer for Kommissionens inspektioner inden for maritim sikring (EØS-relevant tekst)

text:
                  31.3.2016

                  DA

                  Den Europæiske Unions Tidende

                  L 80/28

            KOMMISSIONENS GENNEMFØRELSESFORORDNING (EU) 2016/462
      af 30. marts 2016
      om ændring af forordning (EF) nr. 324/2008 om fastsættelse af reviderede procedurer for Kommissionens inspektioner inden for maritim sikring
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 725/2004 af 31. marts 2004 om bedre sikring af skibe og havnefaciliteter (1), særlig artikel 9, stk. 4, og
      ud fra følgende betragtninger:

                  (1)

                  Med henblik på at overvåge medlemsstaternes anvendelse af forordning (EF) nr. 725/2004 og Europa-Parlamentets og Rådets direktiv 2005/65/EF (2) bør Kommissionen gennemføre inspektioner. Der er behov for at foretage inspektioner under Kommissionens tilsyn for at kontrollere effektiviteten af de nationale kvalitetskontrolsystemer og foranstaltninger, procedurer og strukturer inden for maritim sikring.

                  (2)

                  Det Europæiske Agentur for Søfartssikkerhed, der blev oprettet ved Europa-Parlamentets og Rådets forordning (EF) nr. 1406/2002 (3), bistår Kommissionen med at udføre inspektionsopgaverne. Ved udførelsen af inspektionsopgaverne inden for Det Europæiske Økonomiske Samarbejdsområde (EØS) anmoder Kommissionen om bistand fra nationale inspektører, der er opført på den liste over inspektører, som Den Europæiske Frihandelssammenslutning (EFTA) fører, i overensstemmelse med Det Blandede EØS-Udvalgs afgørelse nr. 116/2008 (4).

                  (3)

                  Ved Kommissionens forordning (EF) nr. 324/2008 (5) er der fastsat procedureregler for Kommissionens inspektioner inden for maritim sikring på en gennemskuelig, effektiv, harmoniseret og konsekvent måde.

                  (4)

                  På grundlag af de erfaringer, der er gjort siden 2008, er det nødvendigt at sikre, at Kommissionens inspektioner i henhold til forordning (EF) nr. 324/2008 gennemføres i henhold til en fastsat procedure, herunder efter en standardmetode. Foranstaltningerne til at fremme samarbejdet med medlemsstaterne og udøvelsen af Kommissionens beføjelser bør være effektiv og gennemskuelig.

                  (5)

                  Definitionerne af de udtryk, der anvendes i forbindelse med gennemførelsen af Kommissionens inspektioner, bør udvikles yderligere. Revisionerne udvider ikke omfanget af inspektionerne ud over de eksisterende rammer.

                  (6)

                  Kommissionen og medlemsstaterne bør samarbejde under forberedelsen og gennemførelsen af Kommissionens inspektioner.

                  (7)

                  Kommissionen bør have mulighed for at inddrage kvalificerede nationale inspektører, som medlemsstaterne stiller til rådighed, og som opfylder de nødvendige kvalifikations- og uddannelseskrav, på sine inspektionshold.

                  (8)

                  For at sikre en gennemsigtig og effektiv gennemførelse af Kommissionens inspektioner bør bestemmelserne være tydelige, og de bør udvikles yderligere, navnlig for så vidt angår inspektion af skibe, der afsluttes i en havn i en anden medlemsstat end den, hvor inspektørerne går om bord. For så vidt angår inspektion af skibe, der fører en EU-medlemsstats flag, uden for Den Europæiske Union, bør bestemmelserne præciseres for at tage hånd om de specifikke logistiske begrænsninger, der er forbundet med sådanne inspektioner.

                  (9)

                  Følsomme, men ikke-klassificerede oplysninger vedrørende en inspektion bør behandles under strenge sikkerhedsforanstaltninger for at garantere, at de er fortrolige og ikke bliver afsløret.

                  (10)

                  Forordning (EF) nr. 324/2008 bør derfor ændres.

                  (11)

                  Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 11, stk. 1, i forordning (EF) nr. 725/2004 —

            VEDTAGET DENNE FORORDNING:
      Artikel 1
      Ændringer af forordning (EF) nr. 324/2008
      I forordning (EF) nr. 324/2008 foretages følgende ændringer:

                  1)

                  I artikel 2 foretages følgende ændringer:

                              a)

                              Nr. 1) og 2) affattes således:
                              »1)   »Kommissionens inspektion«: en undersøgelse af medlemsstaternes nationale kvalitetskontrolsystemer, foranstaltninger, procedurer og strukturer inden for maritim sikring, som foretages af Kommissionens inspektører for at fastslå, om forordning (EF) nr. 725/2004 overholdes, og om direktiv 2005/65/EF er gennemført. Undersøgelsen kan omfatte inspektion af havne, havnefaciliteter, skibe, kompetente maritime sikringsmyndigheder eller rederier, som defineret i bilag I til forordning (EF) nr. 725/2004. Undersøgelsen kan desuden omfatte inspektion af anerkendte sikringsorganisationer, som defineret i bilag I til forordning (EF) nr. 725/2004 og i bilag IV til direktiv 2005/65/EF, for så vidt angår anerkendte sikringsorganisationer
                              2)   »Kommissionens inspektør«: en person, der opfylder kravene i artikel 7, og som er ansat af Kommissionen eller af Det Europæiske Agentur for Søfartssikkerhed, eller en national inspektør, der er bemyndiget af Kommissionen til at deltage i Kommissionens inspektioner, og som er oplistet af medlemsstaterne eller EFTA-staterne«.

                              b)

                              Nr. 11) affattes således:
                              »11)   »havn«: området inden for den afgrænsning, medlemsstaterne har foretaget i medfør af artikel 2, stk. 3, i direktiv 2005/65/EF og meddelt til Kommissionen i henhold til direktivets artikel 12«.

                              c)

                              Følgende indsættes som nr. 12), 13), 14), 15), 16) og 17):
                              »12)   »foreløbig udbedrende foranstaltning«: en foreløbig foranstaltning eller en række foranstaltninger, som tilstræber i praktisk muligt omfang at begrænse virkningen af en grov afvigelse eller en afvigelse, der er konstateret under gennemførelsen af en inspektion, inden manglerne kan afhjælpes fuldstændigt
                              13)   »klassificerede oplysninger«: identificerede eller identificerbare oplysninger indhentet under gennemførelsen af inspektionsaktiviteter, som, hvis de bliver videregivet, kan føre til brud på sikkerheden, og som er klassificeret i henhold til bestemmelserne i Kommissionens afgørelse (EU, Euratom) 2015/444 (*) eller i henhold til medlemsstaternes relevante nationale lovgivning
                              14)   »følsomme, men ikke-klassificerede oplysninger«: inspektionsrelateret materiale eller oplysninger indhentet under gennemførelsen af inspektionsaktiviteter, som, hvis de bliver videregivet, kan føre til brud på sikkerheden, og som kun må deles i nødvendigt omfang
                              15)   »ikke-bekræftet«: et undersøgelsesresultat, der er fremkommet under en af Kommissionens inspektioner, som indikerer manglende overholdelse af forordning (EF) nr. 725/2004 eller direktiv 2005/65/EF, men som ikke er underbygget af objektive beviser
                              16)   »udvalg«: det udvalg, der er nedsat ved artikel 11, stk. 1, i forordning (EF) nr. 725/2004
                              17)   »repræsentant for en flagstat«: en repræsentant for de kompetente myndigheder i den medlemsstat, under hvis flag skibet sejler, eller, hvis udpeget af medlemsstaten, en repræsentant for en anerkendt sikringsorganisation.

                                 (*)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (EUT L 72 af 17.3.2015, s. 53).«"

                  2)

                  Artikel 3 affattes således:
                  »Artikel 3
                  Samarbejde med medlemsstaterne
                  1.   Medlemsstaterne samarbejder med Kommissionen om gennemførelsen af dennes inspektionsopgaver, uden at dette dog berører Kommissionens ansvarsområder. Samarbejdet omfatter forberedelses-, udførelses- og rapporteringsfasen.
                  2.   Medlemsstaterne træffer de nødvendige foranstaltninger for at sikre, at anmeldelsen af en inspektion:

                              a)

                              er underlagt strenge sikkerhedsforanstaltninger for at garantere, at den ikke bliver videregivet og derved kompromitterer inspektionsprocessen, og

                              b)

                              meddeles de relevante parter i nødvendigt omfang.«

                  3)

                  Artikel 4, stk. 2, affattes således:
                  »2.   Hver medlemsstat sikrer, at Kommissionens inspektører på anmodning har rettidig adgang til sikringsrelevante dokumenter, der er nødvendige for at udføre inspektionsopgaverne, og særligt til:

                              a)

                              det nationale program til gennemførelse af forordning (EF) nr. 725/2004, som er omhandlet i forordningens artikel 9, stk. 3

                              b)

                              de seneste oplysninger, der er afgivet af kontaktpunktet, og de kontrolrapporter, som er omhandlet i artikel 9, stk. 4, i forordning (EF) nr. 725/2004

                              c)

                              resultatet af medlemsstaternes overvågning af gennemførelsen af havnesikringsplanerne

                              d)

                              relevante sårbarhedsvurderinger af skibe, havne og havnefaciliteter samt relevante sikringsplaner for skibe, havne og havnefaciliteter, dokumentation for træningsøvelser og øvelser på skibe, havne og havnefaciliteter, mens Kommissionen gennemfører inspektioner

                              e)

                              medlemsstaternes meddelelser om beslutninger, der træffes efter den obligatoriske sikringsrelaterede risikovurdering, jf. artikel 3, stk. 3, i forordning (EF) nr. 725/2004

                              f)

                              enhver vejledning, instruktion eller procedure, som medlemsstaten har udstedt for gennemførelsen af forordning (EF) nr. 725/2004 og direktiv 2005/65/EF.«

                  4)

                  I artikel 5 foretages følgende ændringer:

                              a)

                              Stk. 1 affattes således:
                              »1.   Efter aftale med Kommissionen stiller medlemsstaterne så vidt praktisk muligt nationale inspektører til rådighed til at deltage i Kommissionens inspektioner, herunder i de tilhørende forberedelses- og rapporteringsfaser.«

                              b)

                              Stk. 5 affattes således:
                              »5.   Anmodninger om nationale inspektører, der skal deltage i Kommissionens inspektioner, meddeles i god tid, normalt mindst to måneder inden inspektionen efter planen skal finde sted.«

                  5)

                  Artikel 6 affattes således:
                  »Artikel 6
                  Teknisk bistand fra Det Europæiske Agentur for Søfartssikkerhed ved Kommissionens inspektioner
                  Når Det Europæiske Agentur for Søfartssikkerhed yder Kommissionen teknisk bistand i henhold til artikel 2, stk. 2, litra b), i forordning (EF) nr. 1406/2002, stiller agenturet tekniske eksperter til rådighed, som kan deltage i Kommissionens inspektioner, herunder de tilhørende forberedelses- og rapporteringsfaser.«

                  6)

                  I artikel 7 foretages følgende ændringer:

                              a)

                              I stk. 1 foretages følgende ændringer:

                                          i)

                                          Litra b) affattes således:

                                                      »b)

                                                      et godt praktisk kendskab til sikringsteknologier og -teknikker«.

                                          ii)

                                          Litra d) affattes således:

                                                      »d)

                                                      et praktisk kendskab til de aktiviteter, der undersøges«.

                                          iii)

                                          Følgende tilføjes som litra e) og f):

                                                      »e)

                                                      bevidsthed om sundheds-, sikkerheds- og sikringskrav ved arbejde i et maritimt miljø

                                                      f)

                                                      kendskab til de vigtigste lovkrav, som gælder inden for maritim sikring.«

                              b)

                              Stk. 2, første afsnit, affattes således:
                              »2.   For at være kvalificeret til at foretage Kommissionens inspektioner skal Kommissionens inspektører have fuldført en uddannelse hertil. Kommissionens inspektører deltager i periodisk undervisning mindst hvert femte år for at ajourføre deres viden.«

                              c)

                              Følgende tilføjes som stk. 4:
                              »4.   Hvis en inspektørs adfærd eller resultater i løbet af en tidligere inspektion ikke opfylder kravene i denne forordning, skal den pågældende inspektør ikke længere udpeges til deltagelse i Kommissionens inspektionsopgaver.«

                  7)

                  I artikel 8 foretages følgende ændringer:

                              a)

                              Stk. 1 affattes således:
                              »1.   Kommissionen giver kontaktpunktet i den medlemsstat, på hvis område der skal foretages inspektion, mindst seks ugers varsel inden inspektionen.
                              Kommissionen kan samtidig med varslingen af inspektionen sende kontaktpunktet et spørgeskema, der skal udfyldes af den kompetente myndighed inden inspektionen, sammen med en anmodning om eventuel relevant dokumentation. Det udfyldte spørgeskema og den dokumentation, der måtte være anmodet om, forelægges Kommissionen mindst to uger før, inspektionen efter planen skal påbegyndes.
                              Den frist for varsling, der er fastsat i første afsnit, kan forkortes til ikke under to uger, såfremt Kommissionen reagerer på en usædvanlig begivenhed, som kan have væsentlig betydning for det samlede niveau for maritim sikring i Den Europæiske Union, og såfremt Kommissionen har hørt det pågældende kontaktpunkt forud for varslingen. I så fald finder andet afsnit ikke anvendelse.«

                              b)

                              Stk. 5 affattes således:
                              »5.   Når flagstaten er en medlemsstat, underretter Kommissionen hurtigst muligt kontaktpunktet i denne medlemsstat om, at skibet muligvis vil blive inspiceret, når det ligger ved havnefaciliteten. Hvis en inspektion omfatter et skib, der fører et flag fra en anden medlemsstat end den medlemsstat, hvor den inspicerede myndighed er hjemmehørende, underretter Kommissionen kontaktpunktet i flagstaten, så de nødvendige praktiske foranstaltninger kan blive truffet til gennemførelsen af inspektionen om bord på det pågældende skib.«

                              c)

                              Stk. 9 affattes således:
                              »9.   Når Kommissionen deltager i en national inspektion eller kontrol af et skib uden for Den Europæiske Union, træffer Kommissionen de nødvendige foranstaltninger med kontaktpunktet med henblik på at følge inspektionerne eller kontrollerne sammen med flagstatens repræsentant.«

                  8)

                  I artikel 10 foretages følgende ændringer:

                              a)

                              Stk. 1 og 2 affattes således:
                              »1.   Der anvendes en standardmetode til at overvåge, at medlemsstaterne anvender kravene til maritim sikring i forordning (EF) nr. 725/2004 og i direktiv 2005/65/EF.
                              2.   Når Kommissionens inspektører udfører inspektionsaktiviteter, ledsages de altid af en repræsentant for den relevante kompetente myndighed. Repræsentanten må ikke påvirke omkostningseffektiviteten eller effektiviteten af inspektionsaktiviteterne.
                              Inspektioner udføres på en måde, der i mindst muligt omfang hindrer de erhvervsmæssige aktiviteters gang. For at opnå dette kan en inspektion, der er indledt i en havn, fortsætte, efter at skibet har forladt havnen, når som helst det er hensigtsmæssigt, og der forinden er indgået aftale med flagstaten og med skibsføreren herom.
                              Hvis et skib, der underkastes inspektion, sejler i international rutefart mellem to eller flere medlemsstater, kan inspektionen også omfatte passagerer og køretøjer, der går og kører om bord og fra borde i hver ende af rejsen. Kommissionen underretter i så fald medlemsstatens kontaktpunkt i ankomsthavnen, jf. artikel 8, stk. 1.«

                              b)

                              Stk. 6 affattes således:
                              »6.   Når det er hensigtsmæssigt og praktisk muligt, giver Kommissionens inspektører et uformelt, mundtligt resumé af deres observationer på stedet, jf. dog artikel 11.
                              Det relevante kontaktpunkt informeres omgående om enhver grov afvigelse fra forordning (EF) nr. 725/2004 eller direktiv 2005/65/EF, der måtte være konstateret under Kommissionens inspektion, inden der udfyldes en inspektionsrapport i henhold til nærværende forordnings artikel 11.
                              Når Kommissionens inspektør, der udfører inspektionen af et skib, finder en grov afvigelse, der kræver handling i henhold til artikel 16, informerer lederen af inspektionen dog straks de relevante kontaktpunkter skriftligt.«

                              c)

                              Følgende tilføjes som stk. 7:
                              »7.   Kommissionens inspektører foretager inspektioner på en omkostningseffektiv og effektiv måde med behørig hensyntagen til sikkerhed og sikring.«

                  9)

                  Artikel 11, stk. 4 og 5, affattes således:
                  »4.   Ved vurderingen af gennemførelsen af forordning (EF) nr. 725/2004 og direktiv 2005/65/EF i overensstemmelse med nærværende forordning klassificeres resultaterne efter en af følgende kategorier:

                              a)

                              fuld overensstemmelse

                              b)

                              overensstemmelsen bør forbedres

                              c)

                              afvigelse

                              d)

                              grov afvigelse

                              e)

                              ikke bekræftet.

                        5.   I rapporten redegøres nærmere for de resultater, der er indsamlet under inspektionen, og som, for så vidt angår gennemførelsen af forordning (EF) nr. 725/2004 eller direktiv 2005/65/EF, kategoriseres som »grov afvigelse«, »afvigelse«, »overensstemmelsen bør forbedres« og »ikke bekræftet« i overensstemmelse med nærværende forordning.
                  Rapporten kan indeholde henstillinger om udbedrende foranstaltninger.«

                  10)

                  I artikel 12 indsættes følgende som stk. 3:
                  »3.   Når en medlemsstat foreslår omgående udbedrende foranstaltninger for at rette op på en grov afvigelse, der er fundet, underretter den straks Kommissionen om dem, før Kommissionen sender sin inspektionsrapport. I så fald angives den udbedrende foranstaltning, som medlemsstaten har truffet, i rapporten. Hvis der kun træffes foreløbige foranstaltninger, underretter medlemsstaten straks Kommissionen og oplyser desuden om fristen for gennemførelse af de fuldstændige og endelige udbedrende foranstaltninger.«

                  11)

                  Artikel 14 og 15 affattes således:
                  »Artikel 14
                  Fortrolighed af oplysninger
                  I overensstemmelse med gældende regler træffer Kommissionen, når den gennemfører inspektioner inden for maritim sikring, passende foranstaltninger til at beskytte klassificerede oplysninger, som den har adgang til, eller som medlemsstaterne meddeler den. Medlemsstaterne træffer tilsvarende foranstaltninger i overensstemmelse med deres relevante nationale lovgivning.
                  Følsomme, men ikke-klassificerede oplysninger, kan udveksles mellem medlemsstaterne og Kommissionen, forudsat at disse beskytter oplysningerne i overensstemmelse med de gældende krav for at garantere fortroligheden af oplysningerne.
                  Artikel 15
                  Kommissionens inspektionsprogram
                  1.   Kommissionen rådfører sig med udvalget om prioriteterne for gennemførelsen af inspektionsprogrammet.
                  2.   Kommissionen orienterer regelmæssigt udvalget om gennemførelsen af inspektionsprogrammet og om inspektionsresultaterne. Kommissionen deler god praksis, der observeres under inspektionerne med medlemsstaterne.
                  Inspektionsrapporter skal normalt gøres tilgængelige for udvalget:

                              a)

                              så snart medlemsstaternes svar, i henhold til artikel 12, stk. 1, er modtaget, og

                              b)

                              når sagen er afsluttet.«

                  12)

                  Artikel 16, stk. 1, affattes således:
                  »Hvis der i forbindelse med en inspektion konstateres en grov afvigelse fra forordning (EF) nr. 725/2004 eller direktiv 2005/65/EF, som skønnes at have væsentlig betydning for det samlede niveau af den maritime sikring i Unionen, og som det ikke i det mindste er muligt at rette op på med udbedrende foranstaltninger af foreløbig karakter, informerer Kommissionen de øvrige medlemsstater herom efter at have orienteret den berørte medlemsstat om den grove afvigelse.«

            Artikel 2
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 30. marts 2016.

               På Kommissionens vegne

            Jean-Claude JUNCKER

               Formand

         (1)  EUT L 129 af 29.4.2004, s. 6.

         (2)  Europa-Parlamentets og Rådets direktiv 2005/65/EF af 26. oktober 2005 om bedre havnesikring (EUT L 310 af 25.11.2005, s. 28).

         (3)  Europa-Parlamentets og Rådets forordning (EF) nr. 1406/2002 af 27. juni 2002 om oprettelse af et europæisk agentur for søfartssikkerhed (EFT L 208 af 5.8.2002, s. 1).

         (4)  Det Blandede EØS-udvalgs afgørelse nr. 116/2008 af 7. november 2008 om ændring af bilag XIII (Transport) til EØS-aftalen (EUT L 339 af 18.12.2008, s. 106).

         (5)  Kommissionens forordning (EF) nr. 324/2008 af 9. april 2008 om fastsættelse af reviderede procedurer for Kommissionens inspektioner inden for maritim sikring (EUT L 98 af 10.4.2008, s. 5).


title: Kommissionens gennemførelsesforordning (EU) nr. 1144/2013 af 13. november 2013 om registrering af en betegnelse i registret over garanterede traditionelle specialiteter (Tepertős pogácsa (GTS))

text:
               14.11.2013

               DA

               Den Europæiske Unions Tidende

               L 303/17

         KOMMISSIONENS GENNEMFØRELSESFORORDNING (EU) Nr. 1144/2013
   af 13. november 2013
   om registrering af en betegnelse i registret over garanterede traditionelle specialiteter (Tepertős pogácsa (GTS))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EU) nr. 1151/2012 ophæver og erstatter Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (2).

               (2)

               I overensstemmelse med artikel 8, stk. 2, i forordning (EF) nr. 509/2006 er Ungarns ansøgning om registrering af betegnelsen »Tepertős pogácsa« blevet offentliggjort i Den Europæiske Unions Tidende
                   (3).

               (3)

               Tyskland og Østrig har indgivet indsigelser til Kommissionen i henhold til artikel 9 i forordning (EF) nr. 509/2006. I henhold til stk. 3 i den nævnte artikel har Kommissionen undersøgt indsigelserne og har antaget dem til behandling.

               (4)

               Ungarn har oplyst, at der er indgået en aftale med Tyskland og Østrig.

               (5)

               For Tysklands vedkommende har denne aftale ført til ændring af ansøgningen om registrering, idet oplysningerne om de krævede kvalitetsparametre for mel (BL55 og BL80) udgår.

               (6)

               Østrig har accepteret Ungarns bekræftelse af, at ansøgningen om registrering kun vedrører beskyttelsen af den ungarske betegnelse »Tepertős pogácsa« som garanteret traditionel specialitet, og at ansøgningen om registrering af den ungarske betegnelse »Tepertős pogácsa« ikke har negative konsekvenser for produkter med navnet »Grammelpogatsche« og ikke udgør en trussel mod fremstillingen af det produkt, der markedsføres under navnet »Grammelpogatsche«.

               (7)

               På baggrund af ovenstående er betegnelsen »Tepertős pogácsa« berettiget til optagelse i registret over garanterede traditionelle specialiteter, og varespecifikationen bør derfor ajourføres og offentliggøres —

         VEDTAGET DENNE FORORDNING:
   Artikel 1
   Betegnelsen i bilag I til denne forordning registreres herved.
   Artikel 2
   Den ajourførte varespecifikation findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. november 2013.

            På Kommissionens vegne

         José Manuel BARROSO

            Formand

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 1.

      (3)  EUT C 180 af 21.6.2012, s. 16.

      BILAG I
      Landbrugsprodukter og fødevarer, der er opført i bilag I, del II, til forordning (EU) nr. 1151/2012:

         Kategori 2.3.   Konfekturevarer, brød, wienerbrød, kager, kiks og andet bagværk

      UNGARN
      Tepertős pogácsa (GTS)

      BILAG II
      1.   Varespecifikation

      1.1.   Navn, der søges registreret

      »Tepertős pogácsa«
      Når produktet markedsføres, kan etiketten indeholde følgende angivelse: »magyar hagyományok szerint előállított« (fremstillet i overensstemmelse med ungarske traditioner). Angivelsen bliver også oversat til andre officielle sprog.
      1.2.   Navnets art

                  

                  Navnet er specifikt i sig selv

                  ☒

                  Navnet udtrykker landbrugsproduktets eller fødevarens specificitet

            Adjektivet »tepertős«, som optræder i betegnelsen, henviser til den flæskesvær, der fremkommer ved stegning af bacon, og som efter findeling i cremet form udgør den karakteristiske grundbestanddel i det runde, salte bagværk (pogácsa).
      1.3.   Søges navnet forbeholdt det produkt, som ansøgningen vedrører, jf. artikel 13, stk. 2, i forordning (EF) nr. 509/2006?

                  

                  Navnet søges forbeholdt det pågældende produkt

                  ☒

                  Navnet søges ikke forbeholdt det pågældende produkt

            1.4.   Produktets art

                  Kategori 2.3. Konfekturevarer, brød, wienerbrød, kager, kiks og andet bagværk

                  Kategori 2.3. Konfekturevarer, brød, wienerbrød, kager, kiks og andet bagværk

            1.5.   Beskrivelse af det landbrugsprodukt eller den fødevare, som navnet i punkt 3.1 henviser til

      »Tepertős pogácsa« er et rundt, cylinderformet bagværk tilsat gær og krydret med salt og peber med en diameter på 3-5 cm og en vægt på 25-50 g. Det indeholder findelt flæskesvær og svinefedt og har en sprød (omlós) eller flaget (leveles) konsistens. Dets overflade er rødbrun og opdelt i firkanter. Undersiden er glat og rødbrun. Det indeholder jævnt fordelte små stykker flæskesvær. Den sprøde type kan brækkes i mindre stykker, den flagede har en løs, flaget struktur indeni. Smagen er karakteriseret af indholdet af flæskesvær og behageligt salt og let pebret. Produktet har et fedtindhold på 20-30 % af tørstoffet, og melet indeholder 25-40 % flæskesvær. Mindst 60 % af fedtindholdet stammer fra flæskesvær.
      Organoleptiske kendetegn:

                  Sprød »tepertős pogácsa«

                  Flaget »tepertős pogácsa«

                  Udseende

                  Rund, jævnt cylinderformet.

                  Rund cylinderformet, kan hælde lidt.

                  Udvendigt

                  Den øverste del er skinnende rødbrun, opdelt i tværstillede, tætte firkanter, siden er sandfarvet og mat, bunden er rødbrun og mat.

                  Indvendigt

                  Udpræget sprød struktur, men ikke smuldrende. De små stykker flæskesvær er jævnt fordelt, farven er svagt brun.

                  En smule flaget, kan skilles i flager, de små stykker flæskesvær kan ses i flagerne, farven er svagt brun.

                  Smag

                  Den karakteristiske for flæskesvær, behageligt salt, let pebret.

                  Aroma

                  Den karakteristiske for flæskesvær og svinefedt, pebret.

            Fysiske og kemiske egenskaber:
      Fedtindhold: færdigproduktets fedtindhold af tørstoffet er 20-30 % (m/m)
      Saltindhold: færdigproduktets saltindhold af tørstoffet er højst 4,0 % (m/m)
      1.6.   Beskrivelse af fremstillingsmetoden for det landbrugsprodukt eller den fødevare, som navnet under punkt 3.1 anvendes på

      Råvarer:

                  —

                  Til fremstilling af flæskesværscreme:

                              —

                              Flæskesvær uden skind: 70-75 % af flæskesværscremen; den fedtdel, der bliver tilbage efter stegning af bacon uden eller næsten uden kød

                              —

                              Svinefedt: 25-30 % af flæskesværscremen; det flydende fedt, der opstår ved stegning af bacon uden eller næsten uden kød

                  —

                  Tilberedning af dejskallen: hvedemel eller spelthvedemel, æg, æggeblomme, mælk, gær, hvidvin eller eddike, syrnet fløde, salt og peber.

            Ved fremstilling af »tepertős pogácsa« er anvendelse af enhver form for tilsætningsstoffer (f.eks. hævemidler eller konserveringsmidler) forbudt.
      Produktionsmetode:
      Afhængigt af den fremstillingsmetode, der anvendes til dejen, kan »tepertős pogácsa« blive sprød eller flaget.
      Fremstilling af SPRØD »TEPERTŐS POGÁCSA«
      Fase I: tilberedning af flæskesværscreme
      Den friske flæskesvær uden skind rulles med en kagerulle på en træplade, indtil der ikke længere er større eller grovere stykker, og de stegte stykker er jævnt fordelt i cremen. Findelingen kan også ske med kødhakker. I dette tilfælde skal den fineste indstilling anvendes.
      Cremen og svinefedtet blandes med træske eller mikser. Det er et vigtigt krav, at der i de råvarer, der anvendes til flæskesværscremen, ikke må optræde tilsætningsstoffer, konserveringsmidler, flæskesvær fra gæs, vegetabilske fedtstoffer eller margarine, men udelukkende frisk flæskesvær uden skind.
      Kravene til flæskesværscreme er også gældende for industrielt fremstillet flæskesværscreme.
      Fase II: tilberedning af dejen
      250-400 g flæskesværscreme indarbejdes i hvert kilo hvedemel til en homogen blanding. Flæskesværscremen skal »dække« hvedemelet, hvilket er en forudsætning for at skabe den sprøde struktur. Alle ingredienser, dvs. melet iblandet flæskesværscreme, 5 % gær opløst i mælk, for hvert kilo mel et æg og en æggeblomme, 0,02 % hvidvin eller eddike, 2,5 % salt, 0,001 % kværnet peber og så meget syrnet fløde, at dejen bliver temmelig fast, æltes sammen. Æltningen fortsættes, indtil dejen hænger sammen. Den ønskede sprøde struktur opnås ikke, hvis dejen overæltes.
      På grund af produktets høje fedtindhold skal dejen tilberedes af kolde ingredienser og hvile et køligt sted, indtil dejen når en temperatur på 26 °C. Eftersom produktets natur tillader det, kan dejen også stilles i et køleskab med en temperatur på + 5-8 °C, hvor den skal hvile i mindst tre timer.
      Den hævede og afkølede dej rulles ud i et fingertykt lag, og der skæres tætte vinkelrette linjer i dejen. Dette kan også gøres med knive, der er sat sammen med ca. 3 mm's afstand. Udskæringen foretages almindeligvis med en »pogács«-form med en diameter på 3-6 cm, og det tilstræbes, at de gøres så ens og cylindriske som muligt. Den endelige udformning gives ved at rulle dejen med håndfladen. Det nødvendige antal boller til at fylde en bageplade sættes tæt ved siden af hinanden på bordet, hvorefter de smøres med en bagepensel med piskede æg, idet det sikres, at æggemassen ikke løber ned på cylinderens sider. Når ægget er tørret en smule på overfladen, anbringes bollerne med ens afstand på bagepladen. Uformelige boller kan højst presses sammen med et par bevægelser to gange, og efter hvile kan de forarbejdes igen.
      Bollerne står efter anbringelse på bagepladen til hævning i 50-55 minutter og bages derefter i en 220-240 °C varm ovn i 12-15 minutter. De er derefter færdige.
      Bollerne sælges upakket (i løs vægt) eller i færdigpakket form.
      Fremstilling af FLAGET »TEPERTŐS POGÁCSA«
      Fase I: tilberedning af flæskesværscreme
      Fremgangsmåden ved tilberedningen af flæskesværscremen svarer til den, der er beskrevet for den sprøde type, dog med den forskel, at der ud over fedt og flæskesvær uden skind også tilsættes salt (ca. 1,5 % i forhold til mel), og fint kværnet peber (ca. 0,001 % i forhold til mel). Salt tilsættes på dette stadie, for hvis den mængde salt, der kræves for at give bollerne den karakteristiske salte smag, først tilsættes ved tilberedningen af dejen, ville dejen blive usammenhængende og ikke udvikle den flagede struktur.
      I dette tilfælde tilsættes halvdelen af den angivne mængde fedt til flæskesværscremen, og den anden halvdel til dejen.
      Fase II: tilberedning af dej
      Den såkaldte grunddej fremstilles af det fedt, der blev til overs ved tilberedningen af flæskesværscremen, salt (ca. 1 % i forhold til mel) samt for hvert kilo mel 5 % gær, 0,02 % hvidvin eller hvidvinseddike, eventuelt et æg, en æggeblomme og så meget syrnet fløde, at dejen bliver tilpas elastisk, fast og let at forme.
      Her er det vigtigt at holde ingredienser og flæskesværscreme ved lav temperatur, så flæskesværscremen ved foldning holder dejlagene adskilt. Fedtet mellem de tyndt udrullede dejlag smelter under bagningen og forhindrer, at dejlagene klistrer sammen. Samtidig omdannes vandindholdet i dejen og fedtet til damp, som presser lagene fra hinanden, så det færdigbagte produkt kan skilles ad i flager.
      Den flagede struktur kan opnås på to måder:

                  a)

                  De tyndt udrullede dejlag smøres jævnt med flæskesværscremen, og så rulles dejen op startende fra den ene ende. Denne rulle skal hvile i 15-30 minutter, hvorefter den rulles ud igen og rulles op igen på den anden led. Hvis dejen ikke vendes, vil bollerne vælte, når de bliver bagt.

                  b)

                  Den færdige grunddej rulles tyndt ud, og for hver foldning smøres flæskesværscreme på. I dette tilfælde rulles dejen ikke, men foldes (mindst tre gange).

            Før den sidste udrulning skal dejen hvile mindst 15 minutter og derefter rulles ud til en fingerbreds (1-2 cm) tykkelse, skæres i tætte, vinkelrette linjer og udskæres med en »pogács«-form med en diameter på 3-6 cm. Det nødvendige antal boller til at fylde en bageplade sættes tæt ved siden af hinanden på bordet, og smøres med en bagepensel med piskede æg, idet det sikres, at æggemassen ikke løber ned på cylinderens sider.
      Når ægget er tørret en smule på overfladen, anbringes bollerne med ens afstand på bagepladen, står til hævning i 40-45 minutter og bages derefter i en 220-240 °C varm ovn i 8-10 minutter. De er derefter færdige.
      Bollerne sælges upakket (i løs vægt) eller i færdigpakket form.
      1.7.   Landbrugsproduktets eller fødevarens specificitet

      De særlige egenskaber ved »tepertős pogácsa« skabes af følgende:

                  —

                  flæskesvær og svinefedt som grundingredienser

                  —

                  den særlige teknik ved tilberedningen af dejen

                  —

                  de fysiske, kemiske og organoleptiske kendetegn.

            Grundingrediensen flæskesvær, som giver karakter
      »Tepertős pogácsa« får sin særlige karakter fra den flæskesvær, der bliver tilbage efter stegning af bacon uden eller næsten uden kød. Flæskesværen indeholder 12-13 % protein og 82-84 % fedt, og mindst 60 % af produktets fedtindhold stammer herfra.
      Den særlige teknik ved tilberedningen af dejen
      Anvendelsen af flæskesvær giver ud over den sprøde type også mulighed for at fremstille den særligt foldede, flagede dej, mens det høje fedtindhold kræver en særlig tilberedning af dejen ved 24-26 °C.
      Fysisk-kemiske karakteristika samt organoleptiske kendetegn
      På grund af fedtindholdet på 20-30 % som følge af anvendelsen af flæskesvær og svinefedt har »tepertős pogácsa« et højere næringsindhold, den tørrer langsommere ud og kan således anvendes i længere tid end andre produkter af tilsvarende type.
      1.8.   Landbrugsproduktets eller fødevarens traditionelle karakter

      Ordet »pogácsa« (bolle, kage) optræder første gang omkring år 1395, og oprindelig betød det et tærtebrød bagt i aske og gløder. I ungarske folkeeventyr blev det populært under navnet »hamuban sült pogácsa« (boller bagt i aske). Helt op i det syttende århundrede blev tærtebrød spist som brød og kaldt »pogácsakenyér«. Den i dag kendte, mindre, cylindriske, afskårne variant blev almindelig i Ungarn i den sene middelalder som et af de mest almindelige typer bagværk i det varierede ungarske bondekøkken, og den har bevaret sin popularitet frem til i dag.
      Udviklingen af »tepertős pogácsa« blev muliggjort af to omstændigheder: Dels blev det almindeligt at stege fedtet af bacon, dels holdt flæskesvær sit indtog i hverdagsmåltidet. Ifølge en beskrivelse fra 1770'erne af en mellemadelig husførelse i Somogy indførtes stegningen af bacon og dermed flæskesværen i adelige familiers husholdning i det attende århundrede. Dette understøttes af, at der ifølge adelige inventarlister fra det attende århundrede dukkede fedttønder op på Den Store Slette (Cegléd 1850-1900, Ceglédi Kossuth Múzeum kiadása (udgivelse fra Cegléd Kussuth Museum), Cegléd, 1988, s. 28. og 30. Szűcs). Det må formodes, at stegningen af fedt ved forarbejdningen af svinekød samt udbredelsen af svinefedt som ernæringsmiddel blandt jævne folk og i bondebefolkningen skete fra midten af det nittende århundrede, fordi fedttønder optræder på inventarlister fra bønder fra området mellem floderne Duna og Tisza fra 1850'erne.
      Ifølge mundtligt overleverede etnografiske data blev der ved overgangen til det tyvende århundrede i bondehusholdninger i den centrale Tisza-region anvendt flæskesvær til sæbekogning, og indtagelsen af det udviklede sig gradvist. Efter slagtningen af grisen blev »pogácsa« bagt af små, friske stykker flæskesvær uden skind. I et stort etnografisk samleværk fra 1930'erne nævnes »pogácsa« af surdej og almindelig dej krydret bl.a. med flæskesvær (Bátky Zs.: Táplálkozás (Ernæring) i A magyarság néprajza (Ungarernes etnografi), Budapest, 1933, s. 100). Vi kan derfor sige, at det i begyndelsen af det tyvende århundrede var blevet almindeligt at tilsætte flæskesvær til surdejen.
      »Tepertős pogácsá« spiller også i dag en vigtig rolle i den daglige madlavning som anden ret efter suppehovedretten (gullasch- eller bønnesuppe) og serveret ved møder og konferencer. Husmødre tilbereder den også gerne, navnlig ved særlige anledninger (bryllupper og barnedåb) og højtider som jul og påske, og den serveres til vin i agroturismen (Hagyományok Ízek Régiók (Traditioner Smage Regioner), bind I, s. 145-147).
      Dens ry bevidnes af utallige kogebøger fra 1880'erne til i dag, f.eks. Dobos C. József: Magyar-Franczia szakácskönyv (Ungarsk-fransk kogebog) s. 784-785, 1881, Rozsnyai Károly: Legújabb nagy házi cukrászat (Nyeste store konditorkunst i hjemmet) s. 350, 1905, Kincses Váncza receptkönyv (opskriftsbog af Váncza Kincses) s. 21, 1920, Az Új idők második receptkönyve (De nye tiders anden opskriftsbog), s. 182, 1934, Hajdú Ernőné: Jaj, mit főzzek (Åh, hvad skal jeg tilberede), s. 73, 1941, Rudnay János: A magyar cukrászat remekei (Den ungarske konditorkunsts mesterværker), s. 89, 1973.
      1.9.   Minimumskravene og procedurerne for verifikation af specificiteten

                  Særlige egenskaber

                  Minimumskrav

                  Kontrolmetode og frekvens

                  Fedtindhold

                              —

                              20-30 % (af tørstofindholdet)

                              —

                              kun svinefedt kan anvendes

                  I overensstemmelse med produktbeskrivelsens punkt 3.5 én gang hvert halve år i laboratorium.

                  Flæskesvær(screme)

                              —

                              anvendelse af svineflæskesvær

                              —

                              anvendelse af flæskesvær uden skind

                  På grundlag af produktdokumentation eller fremstillingsformel, batchdokumentation.

                  Ingredienser

                              —

                              i overensstemmelse med produktbeskrivelsens punkt 3.6 (svineflæskesvær, svinefedt, hvedemel, æg, æggeblomme, mælk, gær, hvidvin eller eddike, fløde, salt, peber)

                  På grundlag af produktdokumentation eller fremstillingsformel, batchdokumentation.

                  Færdigproduktets organoleptiske kendetegn (indhold, smag, aroma)

                              —

                              sprød eller flaget struktur

                              —

                              mildt pebret smag præget af flæskesvær

                  Organoleptisk test for hver udrulning.

            2.   Myndigheder eller organer, der kontrollerer overholdelsen af varespecifikationen

      2.1.   Navn og adresse

      Navn: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság (det centrale landbrugsadministrationskontor, direktoratet for levnedsmiddel- og foderstofsikkerhed)
      Adresse:
      Tlf.: 456-30-10
      Fax: —
      E-mailadresse: oevi@oai.hu

                  ☒ Statslig

                   Privat

            2.2.   Myndighedens eller organets konkrete opgaver

      Den kontrollerende myndighed kontrollerer, at produktet overholder samtlige forskrifter i varespecifikationen.


title: Kommissionens gennemførelsesforordning (EU) 2015/663 af 28. april 2015 om faste importværdier med henblik på fastsættelse af indgangsprisen for visse frugter og grøntsager

text:
               29.4.2015

               DA

               Den Europæiske Unions Tidende

               L 110/9

         KOMMISSIONENS GENNEMFØRELSESFORORDNING (EU) 2015/663
   af 28. april 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. april 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  91,5

                  TR

                  96,0

                  ZZ

                  93,8

                  0707 00 05

                  AL

                  97,3

                  EG

                  191,6

                  TR

                  125,6

                  ZZ

                  138,2

                  0709 93 10

                  MA

                  134,6

                  TR

                  141,8

                  ZZ

                  138,2

                  0805 10 20

                  EG

                  53,9

                  IL

                  64,4

                  MA

                  53,7

                  TR

                  70,3

                  ZZ

                  60,6

                  0805 50 10

                  BO

                  97,3

                  TR

                  57,0

                  ZZ

                  77,2

                  0808 10 80

                  AR

                  100,0

                  BR

                  90,5

                  CL

                  119,2

                  CN

                  167,0

                  MK

                  30,8

                  NZ

                  136,3

                  US

                  151,5

                  ZA

                  119,9

                  ZZ

                  114,4

                  0808 30 90

                  AR

                  112,3

                  CL

                  121,5

                  NZ

                  212,0

                  ZA

                  111,7

                  ZM

                  112,8

                  ZZ

                  134,1

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 193/2013 af 6. marts 2013 om faste importværdier med henblik på fastsættelse af indgangsprisen for visse frugter og grøntsager

text:
               7.3.2013

               DA

               Den Europæiske Unions Tidende

               L 64/1

         KOMMISSIONENS GENNEMFØRELSESFORORDNING (EU) Nr. 193/2013
   af 6. marts 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. marts 2013.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  IL

                  82,8

                  MA

                  59,3

                  TN

                  69,4

                  TR

                  109,3

                  ZZ

                  80,2

                  0707 00 05

                  EG

                  191,6

                  MA

                  170,1

                  TR

                  156,8

                  ZZ

                  172,8

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  47,3

                  TR

                  113,2

                  ZZ

                  80,3

                  0805 10 20

                  EG

                  54,3

                  IL

                  64,5

                  MA

                  54,6

                  TN

                  61,6

                  TR

                  60,5

                  ZZ

                  59,1

                  0805 50 10

                  TR

                  84,1

                  ZZ

                  84,1

                  0808 10 80

                  AR

                  116,3

                  BR

                  84,7

                  CL

                  115,2

                  CN

                  77,8

                  MK

                  28,7

                  US

                  151,0

                  ZZ

                  95,6

                  0808 30 90

                  AR

                  126,4

                  CL

                  178,5

                  TR

                  125,7

                  US

                  185,0

                  ZA

                  104,2

                  ZZ

                  144,0

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 23/2013 af 15. januar 2013 om faste importværdier med henblik på fastsættelse af indgangsprisen for visse frugter og grøntsager

text:
               16.1.2013

               DA

               Den Europæiske Unions Tidende

               L 11/12

         KOMMISSIONENS GENNEMFØRELSESFORORDNING (EU) Nr. 23/2013
   af 15. januar 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. januar 2013.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  62,1

                  TN

                  102,6

                  TR

                  130,0

                  ZZ

                  98,2

                  0707 00 05

                  EG

                  194,1

                  TR

                  130,5

                  ZZ

                  162,3

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  104,4

                  TR

                  132,7

                  ZZ

                  118,6

                  0805 10 20

                  EG

                  54,9

                  MA

                  59,8

                  TR

                  63,5

                  ZA

                  103,6

                  ZZ

                  70,5

                  0805 20 10

                  IL

                  162,4

                  MA

                  95,8

                  ZZ

                  129,1

                  0805 20 30, 0805 20 50, 0805 20 70, 0805 20 90

                  IL

                  113,9

                  KR

                  140,9

                  TR

                  94,1

                  ZZ

                  116,3

                  0805 50 10

                  TR

                  76,9

                  ZZ

                  76,9

                  0808 10 80

                  BA

                  47,0

                  CN

                  99,8

                  MK

                  38,5

                  US

                  183,6

                  ZZ

                  92,2

                  0808 30 90

                  CN

                  65,3

                  US

                  134,8

                  ZZ

                  100,1

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1362/2013 af 11. december 2013 om metoder til sensorisk test af ikke kogt, stegt eller på lignende måde tilberedt krydret fjerkrækød med henblik på tariferingen heraf i den kombinerede nomenklatur

text:
                  19.12.2013

                  DA

                  Den Europæiske Unions Tidende

                  L 343/9

         KOMMISSIONENS GENNEMFØRELSESFORORDNING (EU) Nr. 1362/2013
         af 11. december 2013
         om metoder til sensorisk test af ikke kogt, stegt eller på lignende måde tilberedt krydret fjerkrækød med henblik på tariferingen heraf i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
         ud fra følgende betragtninger:

                     (1)

                     I supplerende bestemmelse 6 a) til kapitel 2 i den kombinerede nomenklatur, der er knyttet som bilag til forordning (EØF) Nr. 2658/87, defineres »kød, ikke kogt, stegt eller på lignende måde tilberedt, såfremt det er krydret«, som »kød, ikke kogt, stegt eller på lignende måde tilberedt, tilsat krydderier enten i selve kødet eller på hele overfladen, således at krydderierne kan ses med det blotte øje eller tydeligt kan smages«.

                     (2)

                     For at sikre, at toldmyndighederne anvender en ensartet fremgangsmåde i forbindelse med tarifering, er det nødvendigt at fastlægge metoder til at fastslå, hvorvidt ikke kogt, stegt eller på lignende måde tilberedt fjerkrækød er krydret eller ej ifølge supplerende bestemmelse 6 a) til kapitel 2 i den kombinerede nomenklatur.

                     (3)

                     På baggrund af undersøgelser, der er udført af Gruppen af Europæiske Toldlaboratorier, bør de metoder, der anvendes til at kontrollere, om ikke kogt, stegt eller på lignende måde tilberedt fjerkrækød er krydret eller ej, bestå af for det første en visuel undersøgelse og for det andet smagning af en stikprøve.

                     (4)

                     Den metode, der består i smagning af en stikprøve bør kun anvendes, når den visuelle undersøgelsesmetode ikke har ført til afgørende resultater.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De metoder, der med henblik på tarifering i den kombinerede nomenklatur benyttes til at fastslå, hvorvidt ikke kogt, stegt eller på lignende måde tilberedt fjerkrækød er krydret eller ej, er beskrevet i bilaget.

            Artikel 2

               1.   Den visuelle undersøgelse af fjerkrækød udføres ved hjælp af den metode og under de betingelser, der er fastsat i del I i bilaget.
               Formålet med den visuelle undersøgelse er at fastslå, hvorvidt fjerkrækødet er blevet tilsat krydderier på hele overfladen eller ej, og om krydderierne kan ses med det blotte øje.

               2.   Smagningen af fjerkrækød udføres ved hjælp af den metode og under de betingelser, der er fastsat i del II i bilaget.
               Smagningen foretages kun i tilfælde, hvor det ud fra resultaterne af den visuelle undersøgelse ikke kan fastslås, at stikprøven er blevet tilsat krydderier på hele overfladen, og at krydderierne kan ses med det blotte øje.
               Formålet med smagningen er at fastslå, om fjerkrækødet er blevet tilsat krydderier i selve kødet eller på hele overfladen, og om krydderierne tydeligt kan smages.
               Klargøringen af smagningen foregår kun i lokaler, der opfylder de mindstekrav til udstyr, der er anført i punkt 2, del II, i bilaget.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. december 2013.

                  På Kommissionens vegne For formanden

               Algirdas ŠEMETA

                  Medlem af Kommissionen

            (1)  EFT L 256 af 7.9.1987, s. 1.

            BILAG
            DEL I.   VISUEL UNDERSØGELSE AF KRYDRET FJERKRÆKØD
            1.   Formål og definition

            Formålet med denne metode er at fastslå, om ikke kogt, stegt eller på lignende måde tilberedt krydret fjerkrækød skal tariferes i kapitel 2 eller i kapitel 16 i den kombinerede nomenklatur, fordi det kan fastslås, at:

                        1)

                        krydderierne er tilsat på hele stikprøvens overflade, og

                        2)

                        krydderierne kan ses med det blotte øje.

                  Metoden består af en visuel undersøgelse af en eller flere stikprøver af ikke kogt, stegt eller på lignende måde tilberedt fjerkrækød.
            2.   Klargøring af stikprøver

            Stikprøver skal altid tages fra et deklareret parti og kun fra en uåbnet originalpakning. Stikprøven kan være emballeret i en boks eller vakuumpakket i plastik.
            Hvis det drejer sig om frosset, ikke kogt, stegt eller på lignende måde tilberedt kød, skal stikprøven optøs (f.eks. i køleskab ved en lav temperatur på 4o). Kødet skal afgive så lidt væske som muligt.
            Relevante oplysninger om emballagen og/eller om stikprøverne skal registreres eller fotograferes og medtages i den testrapport, der er omhandlet i punkt 4.
            3.   Udførelse af den visuelle undersøgelse

            Stikprøven skal undersøges visuelt, efter at emballagen er fjernet.
            Stikprøven skal undersøges af mindst to dommere.
            Når dommerne udfører den visuelle undersøgelse, skal de tage hensyn til følgende faktorer:

                        a)

                        ikke hver del af overfladen af stikprøven behøver at være krydret i samme grad

                        b)

                        fravær af krydderier i revner eller folder omkring den løsnede inderfilet er uden betydning for at kunne fastslå, om der er tilsat krydderier på hele overfladen

                        c)

                        hvidt peber er sværere at se end sort peber

                        d)

                        peber på en overflade på lyst kød (f.eks. brystkødet) er lettere at se end på en overflade på mørkt kød (f.eks. lårkødet).

                  4.   Evaluering af resultaterne

            Alle dommere skal komme til den samme konklusion, med hensyn til om stikprøven er blevet krydret på hele overfladen eller ej, og om krydderierne kan ses med det blotte øje.
            De skal udfylde testrapporten over den visuelle undersøgelse af ikke kogt, stegt eller på lignende måde tilberedt krydret fjerkrækød. Et eksemplar af testrapporten er angivet i tillæg 1.
            Hvis ikke alle dommere når frem til samme konklusion med hensyn til en bestemt stikprøve, eller hvis de alle når frem til den konklusion, at stikprøven ikke er krydret på hele overfladen, eller at krydringen ikke kan ses med det blotte øje, skal stikprøven testes i overensstemmelse med del II.
            5.   Forklarende billeder

            Vedlagte billeder viser, hvordan stikprøverne skal bedømmes under den visuelle undersøgelse.
            Billederne er af pebret fjerkrækød, men forklaringerne under hvert billede kan også gælde for andre krydderier.
            I billederne skal »TOP« forstås som den ydre overflade af fjerkræbrystet og »UNDERSIDE« som overfladen af den side af fjerkræbrystet, der bliver blotlagt, når det skæres fra benet.

               Billede 1A

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 1B

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 2A

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 2B

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 3A

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 3B

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 4A

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 4B

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 5A

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 5B

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 6

            Resultat af den visuelle undersøgelse: Stikprøven er krydret på hele overfladen, og krydderierne kan ses med det blotte øje.

               Billede 7

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 8

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 9

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 10

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 11

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 12

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.

               Billede 13

            Resultat af den visuelle undersøgelse: Krydderierne kan ses med det blotte øje, men dækker IKKE hele stikprøvens overflade.
            DEL II.   SMAGNING AF KRYDRET FJERKRÆKØD
            1.   Formål og definition

            Formålet med denne metode er at fastslå, om ikke kogt, stegt eller på lignende måde tilberedt krydret fjerkrækød skal tariferes i kapitel 2 eller i kapitel 16 i den kombinerede nomenklatur, fordi det kan fastslås, at:

                        1)

                        fjerkrækødet er blevet krydret i selve kødet eller på hele overfladen, og

                        2)

                        krydderierne tydeligt kan smages.

                  Metoden består af smagning af en eller flere stikprøver af fjerkrækød efter tilberedning.
            2.   Udstyr i testlokalerne

            De lokaler, hvor smagningen finder sted, skal mindst have følgende udstyr:

                        —

                        en mikrobølgeovn

                        —

                        skærebrætter

                        —

                        skarpe knive

                        —

                        flade tallerkner (f.eks. polystyren eller porcelæn) mærket med tilfældige 3-cifrede koder

                        —

                        gafler til servering

                        —

                        sonde (madtermometer)

                        —

                        engangshandsker.

                  3.   Klargøring af stikprøver

            En stikprøve skal bestå af en repræsentativ del af det fjerkrækød, der er bestemt til konsum.
            Hvis der hersker tvivl om en stikprøve, f.eks. om der er tilsat atypiske kemiske forbindelser eller der er en mulig mikrobiologisk kontaminering, skal der foretages en risikovurdering eller en mikrobiologisk analyse før testen.
            Stikprøven skal være færdigtilberedt i en mikrobølgeovn. Ved testning skal stikprøven være egnet til konsum.
            Stikprøven skal opnå en indre temperatur på mindst 77 °C. Temperaturen kontrolleres ved hjælp af en sonde (madtermometer) i slutningen af tilberedningen. Hvis det af brugsvejledningen til mikrobølgeovnen fremgår, at retten skal stå en vis tid, skal temperaturen måles, når den tid er gået. Den ekstra tid gør, at tilberedningen fortsætter med den allerede genererede varme, efter at strømmen er afbrudt, mens døren i mikrobølgeovnen er lukket.
            Den ydre overflade af stikprøven skal fjernes med en skarp kniv for at blotlægge det tilberedte kød i midten. Man skal passe på ikke at forurene den inderste del af kødet med ydersiden.
            Den inderste del af kødet skal skæres i bidder på ca. 2 cm3.
            Stikprøverne sættes til afkøling i mindst 10 minutter.
            Stikprøverne skal serveres for dommerne på mærkede tallerkner.
            4.   Udførelse af smagningen

            Mellem fem og otte kvalificerede og uddannede dommere præsenteres for en eller flere stikprøver. Der må højst blive vurderet fem stikprøver på et møde.
            Der skal være tilstrækkelig tid og/eller en passende mulighed til at rense mundhulen (vand og usaltede kiks) mellem de forskellige serveringer af stikprøver.
            Dommerne skal kunne foretage vurderingen med minimal forstyrrelse.
            Dommerne skal smage stikprøven og objektivt beskrive smagen, eftersmagen, og hvordan kødet føles i munden.
            Dommerne skal udfylde følgende to skemaer:

                        a)

                        Skema til beskrivelse af egenskaber for toldvæsenets testning af fjerkræprodukter.

                        b)

                        Skema til fri beskrivende tekst for toldvæsenets testning af fjerkræprodukter.

                  Eksemplarer af skemaerne er vist i tillæg 2 og 3.
            Hver dommer noterer de karakteristiske træk i skemaet til beskrivelse af egenskaber og angiver i en skala fra 1 til 3 intensiteten af hver enkelt karakteristisk træk med udtrykkene »SVAG« (1), »TYDELIGT IDENTIFICERBAR« (2) og »STÆRK« (3).
            De beskrivende nøgleudtryk, som dommerne anvender, noteres i skemaet med fri tekst, og her angives for hver stikprøve, hvor mange dommere der benytter hvert enkelt udtryk.
            Intensiteten og styrken af de karakteristiske træk sammenfattes også i skemaet med fri beskrivende tekst.
            Hvis dommerne benytter forskellige udtryk, som man ved har samme betydning, f.eks. »fedtholdig« og »fedtet«, anses de for at have benyttet samme udtryk.
            Resultaterne for tilsatte aromaer eller krydderier (f.eks. »sur«, »sød«, »stærk«, »krydret«, »pebret«, »hvidløg« osv.) noteres i skemaet til fri beskrivende tekst.
            5.   Evaluering af resultaterne

            Hvis mindst halvdelen af dommerne i skemaet til fri beskrivende tekst har noteret, at de har fundet tilsatte smage eller krydderier i en skala på mindst 2 (»TYDELIGT IDENTIFICERBAR«), jf. punkt 4, anses krydringen af stikprøven for at være tydeligt identificerbar efter smag.
            I skemaerne skal der være nøjagtige oplysninger om stikprøverne, tilberedningen heraf, og om den eller de procedurer, der er fulgt for at nå frem til og fortolke de opnåede resultater.

               Tillæg 1

                  Testrapport over den visuelle undersøgelse af ikke kogt, stegt eller på lignende måde tilberedt krydret fjerkrækød

               Dato: …

                           Kode:

                           Kode:

                           Kode:

                           Kode:

                           Kode:

                           Tilsætning af krydderier på hele overfladen af produktet

                           JA/NEJ

                           JA/NEJ

                           JA/NEJ

                           JA/NEJ

                           JA/NEJ

                           Krydderierne kan ses med det blotte øje

                           JA/NEJ

                           JA/NEJ

                           JA/NEJ

                           JA/NEJ

                           JA/NEJ

                           Relevante oplysninger

               Tillæg 2

                  Skema til beskrivelse af egenskaber for toldvæsenets testning af fjerkræprodukter

               Navn: … Dato: … Produkt: …

                           Kode

                           Smag/Eftersmag/Mundoplevelse

                           Intensitet

                  Skala

                           1

                           2

                           3

                           SVAG

                           TYDELIGT IDENTIFICERBAR

                           STÆRK

               Tillæg 3

                  Skema til fri beskrivende tekst for toldvæsenets testning af fjerkræprodukter

               Dato: …

                           Kode

                           1

                           2

                           3

                           Kode

                           1

                           2

                           3

                           Kode

                           1

                           2

                           3

                           Egenskaber angivet for:
                           Smag/Eftersmag/Mundoplevelse

                           Svag

                           tydeligt Identificerbar

                           Stærk

                           Svag

                           Tydeligt Identificerbar

                           Stærk

                           Svag

                           Tydeligt Identificerbar

                           Stærk

                     Samlet af: … Kontrolleret af: …
               I kolonne 1, 2 og 3 angives antallet af dommere, som har identificeret denne egenskab.


title: Kommissionens gennemførelsesforordning (EU) 2016/166 af 8. februar 2016 om særlige betingelser for import af fødevarer, der indeholder eller består af betelblade (»blade af Piper betle)« fra Indien og om ændring af forordning (EF) nr. 669/2009 (EØS-relevant tekst)

text:
               9.2.2016

               DA

               Den Europæiske Unions Tidende

               L 32/143

         KOMMISSIONENS GENNEMFØRELSESFORORDNING (EU) 2016/166
   af 8. februar 2016
   om særlige betingelser for import af fødevarer, der indeholder eller består af betelblade (»blade af Piper betle)« fra Indien og om ændring af forordning (EF) nr. 669/2009
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 (1) af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed, særlig artikel 53, stk. 1, litra b), nr. ii),
   under henvisning til Europa-Parlamentets og Rådets forordning (EF) nr. 882/2004 (2) af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes, særlig artikel 15, stk. 5, og
   ud fra følgende betragtninger:

               (1)

               I henhold til artikel 53 i Europa-Parlamentets og Rådets forordning (EF) nr. 178/2002 kan der vedtages relevante EU-beredskabsforanstaltninger for foder og fødevarer, der er importeret fra et tredjeland, for at beskytte menneskers sundhed, dyresundheden og miljøet, hvis denne risiko ikke kan styres på tilfredsstillende vis ved hjælp af de foranstaltninger, der træffes af medlemsstaterne hver for sig.

               (2)

               I Kommissionens forordning (EF) nr. 669/2009 (3) etableres der en mere intensiv offentlig kontrol af visse foderstoffer og fødevarer af ikke-animalsk oprindelse, der er anført i bilag I til nævnte forordning. Betelblade (blade af Piper betle L.) med oprindelse i Indien er fra den 1. april 2014 omfattet af en øget hyppighed af de offentlige kontroller for så vidt angår tilstedeværelsen af en lang række salmonellastammer.

               (3)

               Resultaterne af den øgede hyppighed af kontroller foretaget af medlemsstaterne inden for rammerne af forordning (EF) nr. 669/2009 for disse fødevarer viser en fortsat høj grad af manglende overholdelse af de mikrobiologiske kriterier for fødevarer, der er fastsat i EU-lovgivningen. Siden 2011 er der udstedt ca. 90 meddelelser (4) til det hurtige varslingssystem for fødevarer og foder som følge af tilstedeværelsen af en lang række patogene salmonellastammer i fødevarer, der indeholder eller består af betelblade med oprindelse i eller afsendt fra Indien.

               (4)

               Disse resultater dokumenterer, at importen af disse fødevarer udgør en sundhedsrisiko for mennesker. På trods af den øgede hyppighed af de udførte kontroller ved Unionens grænser har situationen ikke forbedret sig. På trods af Kommissionens udtrykkelige anmodning herom har de indiske myndigheder desuden heller ikke fremlagt en konkret og tilfredsstillende handlingsplan med henblik på at rette op på fejl og mangler i produktions- og kontrolsystemerne.

               (5)

               For at beskytte menneskers sundhed i Unionen bør der derfor indføres yderligere garantier i forbindelse med disse fødevarer fra Indien. Derfor bør alle sendinger af betelblade fra Indien ledsages af et sundhedscertifikat, hvoraf det fremgår, at disse fødevarer er blevet produceret i overensstemmelse med de hygiejnebestemmelser, der er fastsat i Europa-Parlamentets og Rådets forordning (EF) nr. 852/2004 (5), og at der er foretaget prøveudtagning og analyse for forekomsten af salmonella, hvori det blev påvist, at sendingen overholder EU-lovgivningen, samt af analyseresultaterne.

               (6)

               Det er hensigtsmæssigt at udelukke ikke-kommercielle sendinger fra anvendelsen af denne forordnings bestemmelser.

               (7)

               Prøveudtagning og analyse af sendingerne bør ske i overensstemmelse med relevant EU-lovgivning. I Kommissionens forordning (EF) nr. 2073/2005 (6) fastsættes både de mikrobiologiske kriterier for fødevarer samt bestemmelserne om prøveudtagning til offentlig kontrol af mikrobiologiske kriterier for fødevarer, der er gældende i Unionen.

               (8)

               De indiske myndigheder har informeret Kommissionen om navnet på den kompetente myndighed, hvis bemyndigede repræsentant har bemyndigelse til at underskrive sundhedscertifikatet.

               (9)

               Forordning (EU) nr. 669/2009 bør ændres i overensstemmelse hermed.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Anvendelsesområde
   1.   Denne forordning finder anvendelse på sendinger af fødevarer, der indeholder eller består af betelblade (blade af Piper betle L., også kaldet »betelpeber«), herunder dem, der deklareres under KN-kode 1404 90 00, med oprindelse i eller afsendt fra Indien som fastsat i bilag I til denne forordning.
   2.   Denne forordning finder ikke anvendelse på sendinger af fødevarer, der er omhandlet i stk. 1, og som udelukkende er bestemt til en privatpersons eget forbrug eller anvendelse. I tilfælde af tvivl ligger bevisbyrden hos modtageren af sendingen.
   Artikel 2
   Definitioner
   I denne forordning anvendes definitionerne i artikel 2 og 3 i forordning (EF) nr. 178/2002, artikel 2 i forordning (EF) nr. 882/2004 og artikel 3 i forordning (EF) nr. 669/2009.
   Artikel 3
   Import til Unionen
   Sendinger af fødevarer, jf. artikel 1, stk. 1, må kun importeres til Unionen i overensstemmelse med procedurerne i denne forordning.
   Sendinger af sådanne fødevarer må kun komme ind i Unionen gennem et udpeget indgangssted som defineret i forordning (EF) nr. 669/2009.
   Artikel 4
   Resultater af prøveudtagning og analyse
   1.   Sendinger af de fødevarer, der er omhandlet i artikel 1, stk. 1, ledsages af resultaterne af den prøveudtagning og analyse, der er foretaget af de kompetente myndigheder i Indien, for at sikre at EU-lovgivningen angående mikrobiologiske kriterier for salmonella, er overholdt for de fødevarer, der er omhandlet i artikel 1, stk. 1.
   2.   Prøveudtagningen, jf. stk. 1, foretages i overensstemmelse med forordning (EF) nr. 2073/2005.
   Artikel 5
   Sundhedscertifikat
   1.   Sendingerne ledsages også af et sundhedscertifikat, jf. den anførte model i bilag II.
   2.   Sundhedscertifikatet udfyldes, underskrives og bekræftes af en bemyndiget repræsentant for den kompetente myndighed i Indien.
   3.   Sundhedscertifikatet udfærdiges på det officielle sprog, eller på et af de officielle sprog, i den medlemsstat, hvor det udpegede indgangssted findes. En medlemsstat kan dog vælge at acceptere sundhedscertifikater, der er udfærdiget på et andet officielt EU-sprog.
   Artikel 6
   Identifikation
   Hver enkelt sending af de fødevarer, der er omhandlet i artikel 1, stk. 1, identificeres med en identifikationskode, der svarer til den identifikationskode, som er anført på resultaterne af den prøveudtagning og analyse, der er omhandlet i artikel 4, og på det sundhedscertifikat, som er omhandlet i artikel 5. Hver enkelt pose eller anden emballagetype i sendingen identificeres med denne identifikationskode.
   Artikel 7
   Forhåndsmeddelelse om sendinger
   1.   Fødevarevirksomhedslederne eller deres repræsentanter giver en forhåndsmeddelelse om dato og tidspunkt for den forventede fysiske ankomst af de sendinger med fødevarer, der er omhandlet i artikel 1, stk. 1, til de kompetente myndigheder på det udpegede indgangssted samt om sendingens art.
   2.   De udfylder i forbindelse med forhåndsmeddelelsen del I i det fælles importdokument (CED), der er fastsat i artikel 3, litra a), i forordning (EF) nr. 669/2009 og sender dokumentet til den kompetente myndighed på det udpegede indgangssted mindst én arbejdsdag før sendingens fysiske ankomst.
   3.   Ved udfyldelsen af det fælles importdokument i henhold til denne forordning henholder fødevarevirksomhedslederne for de fødevarer, som er omhandlet i artikel 1, stk. 1, sig til den vejledning i udfyldelse af det fælles importdokument, der er fastsat i bilag II til forordning (EF) nr. 669/2009.
   Artikel 8
   Offentlig kontrol
   1.   Den kompetente myndighed på det udpegede indgangssted foretager dokumentkontrol i forbindelse med hver enkelt sending af fødevarer, der er omhandlet i artikel 1, stk. 1, for at sikre overholdelse af kravene i artikel 4 og 5.
   2.   Identitetskontrol og fysisk kontrol af de fødevarer, der er omhandlet i artikel 1, stk. 1, i denne forordning, foretages i overensstemmelse med artikel 8, 9 og 19 i forordning (EF) nr. 669/2009 med den hyppighed, der er fastsat i bilag I til denne forordning.
   3.   Når kontrollen er gennemført, skal de kompetente myndigheder:

               a)

               udfylde de relevante oplysninger i del II i det fælles importdokument

               b)

               vedlægge resultaterne af prøveudtagning og analyse foretaget i overensstemmelse med stk. 2 i denne artikel

               c)

               tilvejebringe og udfylde referencenummeret på det fælles importdokument i det fælles importdokument

               d)

               stemple og underskrive det originale fælles importdokument

               e)

               lave og beholde en kopi af det underskrevne og stemplede fælles importdokument.

         4.   Det originale fælles importdokument og det originale sundhedscertifikat ledsaget af resultater af prøveudtagning og analyse, som omhandlet i artikel 4, ledsager sendingen under transporten, indtil den er overgået til fri omsætning. For så vidt angår fødevarer, der er omhandlet i artikel 1, stk. 1, udstedes der i tilfælde af tilladelse til videre transport af sendingen — indtil resultaterne af den fysiske kontrol foreligger — en bekræftet kopi af det originale fælles importdokument til det formål.
   Artikel 9
   Opdeling af en sending
   1.   Sendinger må ikke opdeles, før alle offentlige kontroller er udført, og det fælles importdokument er blevet udfyldt af den kompetente myndighed, jf. artikel 8.
   2.   Hvis sendingen efterfølgende opdeles, ledsages hver enkelt del af en bekræftet kopi af det fælles importdokument under transporten, indtil den er overgået til fri omsætning.
   Artikel 10
   Overgang til fri omsætning
   Sendingernes overgang til fri omsætning er betinget af, at fødevarevirksomhedslederen eller dennes repræsentant forelægger for toldmyndighederne et fælles importdokument (i fysisk eller elektronisk form), som er behørigt udfyldt af den kompetente myndighed, efter at alle offentlige kontroller er udført, og der foreligger tilfredsstillende resultater af en eventuel fysisk kontrol. Toldmyndighederne godkender kun sendingen til overgang til fri omsætning, hvis den kompetente myndighed har angivet sin positive afgørelse i rubrik II.14 og har sat sin underskrift i rubrik II.21 i det fælles importdokument.
   Artikel 11
   Manglende overholdelse
   Hvis den offentlige kontrol afslører manglende overholdelse af den relevante EU-lovgivning, udfylder den kompetente myndighed det fælles importdokuments del III, og der træffes foranstaltninger i overensstemmelse med artikel 19, 20 og 21 i forordning (EF) nr. 882/2004.
   Artikel 12
   Rapporter
   Hver tredje måned sender medlemsstaterne en rapport til Kommissionen med alle analyseresultater af de offentlige kontroller af fødevaresendinger i henhold til denne forordning. Rapporten indsendes i den måned, der følger efter hvert kvartal.
   Rapporten skal indeholde følgende oplysninger:

               —

               antal importerede sendinger

               —

               antal sendinger, hvoraf der blev udtaget prøver til analyse

               —

               resultaterne af den i artikel 8, stk. 2, omhandlede kontrol.

         Artikel 13
   Omkostninger
   Alle omkostninger forbundet med den offentlige kontrol, herunder prøveudtagning, analyse, opbevaring og eventuelle foranstaltninger, der træffes i tilfælde af manglende opfyldelse af kravene, afholdes af fødevarevirksomhedslederne.
   Artikel 14
   Overgangsforanstaltninger
   Uanset artikel 4, stk. 1, og artikel 5, stk. 1, tillader medlemsstaterne import af sendinger af de fødevarer, der er omhandlet i artikel 1, stk. 1, der har forladt oprindelseslandet inden ikrafttrædelsen af denne forordning uden at være ledsaget af et sundhedscertifikat og resultaterne af prøveudtagning og analyse.
   Artikel 15
   Ændring af forordning (EF) nr. 669/2009
   Forordning (EF) nr. 669/2009 ændres som angivet i bilag III til nærværende forordning.
   Artikel 16
   Ikrafttrædelse
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. februar 2016.

            På Kommissionens vegne

         Jean-Claude JUNCKER

            Formand

      (1)  EFT L 31 af 1.2.2002, s. 1.

      (2)  EUT L 165 af 30.4.2004, s. 1.

      (3)  Kommissionens forordning (EF) nr. 669/2009 af 24. juli 2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse og om ændring af beslutning 2006/504/EF (EUT L 194 af 25.7.2009, s. 11).

      (4)  Fra 2011 og frem til den 15. oktober 2015: (12 i 2011, 6 i 2012, 13 i 2013, 17 i 2014 og 43 fra 1.1.2015 til 15.10.2015).

      (5)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).

      (6)  Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (EUT L 338 af 22.12.2005, s. 1).

      BILAG I
      Fødevarer af ikke-animalsk oprindelse, der er omfattet af bestemmelserne i denne forordning:

                  Foderstoffer og fødevarer
                  (påtænkt anvendelse)

                  KN-kode (1)

                  Taric-underopdeling

                  Oprindelsesland eller afsendelsesland

                  Risiko

                  Hyppighed af fysisk kontrol og identitets-kontrol (%) ved import

                  Betelblade (Piper betle L.) —
                        (fødevarer)

                  ex 1404 90 00

                  10

                  Indien (IN)

                  Salmonella (2)

                  10

         (1)  Når det kun kræves, at visse produkter henhørende under en KN-kode skal undersøges, og der ikke findes nogen specifik underopdeling af koden, er KN-koden markeret med »ex«.

         (2)  Referencemetode EN/ISO 6579 eller en metode, der er valideret i forhold til denne referencemetode, jf. artikel 5 i Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (EUT L 338 af 22.12.2005, s. 1).

      BILAG II

         Sundhedscertifikat til anvendelse ved import til Den Europæiske Union af

      … (1)

         Sendingens kodenummer …Certifikatnummer …

      I henhold til bestemmelserne i Kommissionens gennemførelsesforordning (EU) 2016/166 om særlige betingelser for import af betelblade (»Piper betle L.«) fra Indien certificerer
      …
       …(den kompetente myndighed, jf. artikel 5, stk. 2, i gennemførelsesforordning (EU) 2016/166)
      herved, at …
       …(indsæt fødevarer, jf. artikel 1, stk. 1, i gennemførelsesforordning (EU) 2016/166)
      i denne sending bestående af: …
      …
       …(beskrivelse af sending, produkt, pakningernes antal og type samt brutto- eller nettovægt)
      indlastet i …(indladningssted)
      af …(transportfirmaets navn)
      med destinationen …(bestemmelsessted og land)
      hidrørende fra virksomheden …
       …(virksomhedens navn og adresse)
      er fremstillet under forhold, der er i overensstemmelse med forordning (EF) nr. 852/2004.
      Der er udtaget prøver af denne sending i overensstemmelse med Kommissionens forordning (EF) nr. 2073/2005, med henblik på at kontrollere forekomsten af salmonellastammer
      den …(dato), og der er foretaget en laboratorieanalyse den …
      (dato) på …
      (laboratoriets navn). Nærmere oplysninger om prøveudtagning, analysemetoder og alle resultater er vedlagt.
      Udfærdiget i …den …
      Stempel og underskrift af den bemyndigede repræsentant for den kompetente myndighed, jf. artikel 5, stk. 2, i gennemførelsesforordning (EU) 2016/166

         (1)  Produkt og oprindelsesland.

      BILAG III
      I bilag I til forordning (EF) nr. 669/2009 udgår følgende række:

                     Foderstoffer og fødevarer
                     (påtænkt anvendelse)

                     KN-kode (1)

                     Taric-underopdeling

                     Oprindelsesland

                     Risiko

                     Hyppighed af fysisk kontrol og identitetskontrol (%)

                     »Betelblade (Piper betle L.) —
                           (fødevarer)

                     ex 1404 90 00

                     10

                     Indien (IN)

                     Salmonella (2)

                     50«

         (1)  Når det kun kræves, at visse produkter henhørende under en KN-kode skal undersøges, og der ikke findes nogen specifik underopdeling af koden, er KN-koden markeret med »ex«.

         (2)  Referencemetode EN/ISO 6579 eller en metode, der er valideret i forhold til denne referencemetode, jf. artikel 5 i Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (EUT L 338 af 22.12.2005, s. 1).